**Tehotytöt** (engl. *The Powerpuff Girls*) on yhdysvaltalainen Emmy-palkittu lasten piirrossarja, joka kertoo kolmesta erittäin voimakkaasta pikkutytöstä: Papusta, Pipasta ja Poppanasta. Tytöt ovat kolmoset, mutta he eroavat toisistaan sekä luonteeltaan että ulkonäöltään. Kun Tuusvillen kaupunkia (*Townsville*) uhkaa jokin vaara, ainoa vaadittava on soitto Tehotytöille, ja asia on kunnossa. Sarjan on luonut Craig McCracken ja sen on tuottanut Hanna-Barbera, joka tunnetaan nykyisin nimellä Cartoon Network Studios. Suomessa ohjelmaa on esittänyt Nelonen vuosina 2002-2006 ja MTV3 vuonna 2009.

Sarjasta tehtiin myös elokuva Powerpuff Girls – elokuva vuonna 2002, joka kertoo tyttöjen synnyintarinan. Tehotytöistä on tehty animeversio nimeltä Demashita! Powerpuff Girls Z. Siinä he eivät saaneet syntyessään voimia, vaan suuren purkauksen seurauksena valkoiset säteet osuivat heihin. Sarjalle myös tehtiin reboot vuonna 2016.

Hahmot
------

**Papu** *(Blossom)* on Tehotyttöjen johtaja. Hänellä on oranssit pitkät hiukset ja vaaleanpunaiset silmät. Hänellä on myös punainen rusetti päässä. Papu on fiksu, pippurinen ja suosittu tyttö poikien keskuudessa, mutta myös aika hidasjärkinen. Hänellä on myös ylimääräinen kyky, "jäätävä puhallus" jolla voi jäädyttää mitä vaan puhaltamalla. 

**Pipa** *(Bubbles)* on Tehotyttöjen ilopilleri ja kova hihittämään. Hänellä on keltaiset hiukset jotka ovat saparoilla ja vaaleansiniset silmät. Pipa on viaton ja hyväsydäminen tyttö, joka haluaa jokaiselle pelkkää hyvää, mutta hän on myös pelkuri ja tavaton itkupilli. Hän osaa puhua espanjaa ja oravien kieltä joita Papu ja Poppana eivät osaa. Hänen lempilelunsa on hänen purppuranvärinen mustekalansa nimeltään Okti. 

**Poppana** *(Buttercup)* on Tehotyttöryhmän poikatyttö, jolla on mustat lyhyet hiukset ja vihreät silmät. Poppana on todella maskuliininen tyttö, joka kovistelee usein ja tykkää tosi paljon Batmanista ja Zorrosta. Hän on todella rohkea ja haluaa aina pelastaa kaiken. 

**Professori Utonium** on tiedemies, joka loi Tehotytöt. Hän on isänä erittäin suojelevainen tyttöjä kohtaa huolimatta siitä, että he ovat supersankareita. Lisäksi Professori on isänä erittäin hyvä rohkaisemaan tyttöjään ja osoittamaan heille rakkautta. Useimmiten hänen parhaimmat keksintönsä syntyvät vahingossa.

**Pormestari** on nimensä mukaan Tuusvillen kaupungin pormestari, joka on erittäin riippuvainen sihteerinsä ja Tehotyttöjen avusta. Ilman heitä hän olisi hukassa. Lisäksi Pormestarille erittäin tärkeitä asioita ovat suolakurkut ja hänen musta hattunsa.

**Neiti Bellum** on Pormestarin sihteeri, joka useimmiten joutuu tekemään kaikki päätökset Pormestarin puolesta. Hän ei kuitenkaan halua kenenkään muun olevan Pormestarina, kuin heidän nykyinen Pormestarinsa. Neiti Bellum on myös joissain jaksoissa esiintynyt kuin äitihahmona Tehotytöille. Bellum on kaunis nainen, johon monet miehet ovat ihastuneet, mutta hän on kuitenkin sinkku. Hänen kasvojaan ei koskaan näytetä, vaan ne ovat aina piilossa, esimerkiksi ilmapallon takana, naama on siteiden peitossa tai hiusten peittäminä.

Viholliset
----------

**Rapa** (Brick) on Rähinäpoikien ja Papun vastaavan johtaja. Hänellä on punainen lippalakki ja alun perin hänellä oli otsatukka, joka korvattiin pitkillä hiuksilla, kun hänet herätettiin henkiin. Hän on väkivaltainen, autoritaarinen, julma ja lyhytnäköinen. Hän aiheuttaa aina konflikteja veljiensä kanssa, erityisesti Ripan kanssa, joka rakastaa ärsyttää häntä lyömällä häntä huvin vuoksi tai kun hän sanoo jotain typerää. Sen lisäksi, että hän on kova, hän voi olla melko ylimielinen ja ylpeä. Sen väri on punainen ja sen tyypillinen ainesosa on koiran häntä.

**Ripa** (Boomer) on Pipan vastine. Hän on ryhmän tyhmin ja joutuu usein Rapan käskyjen ja rangaistusten uhriksi. Ripaa kuvataan puheliaaksi ja naiiviksi. Sen väri on sininen ja sen tyypillinen ainesosa on kainalokarvat.

**Ropa** (Butch) on Poppanan vastine. Hän on ryhmän hyperaktiivinen ja liian iloinen, ja hän myös nauttii eniten vahinkojen aiheuttamisesta. Hän tottelee Rapan käskyjä eniten. Hänellä on taipumus olla erityisen innostunut, kun peli tai tappelu ilmoitetaan. Sen väri on tummanvihreä ja sen tyypillinen ainesosa on etana.

**Mojo Jojo** Tehotyttöjen "veli" ja apinaroisto, joka oli aikoinaan professori Utoniumin huostassa labrotarioapulaisena. Hän oli silloin nimeltään Jojo mutta muutti elokuvassa nimensä Mojo Jojoksi. Hänestä tuli erittäin älykäs samana hetkenä jolloin Tehotytöt syntyivät, joka oli myös osittain Mojon syytä. Mojo on Tehotyttöjen älykkäin ja samalla yksi pahimpia vihollisia. Hänen suurin tavoitteensa on tuhota Tehotytöt ja hallita Tuusvilleä.

**Se** *(Him)* on Tehotyttöjen paholaismainen vihollinen jolla on kaikuva ääni ja hän on samalla yksi pahimmista pahiksista. Hänellä on ilkeät vihreät silmät, isot mustat kengät, punaiset isot saksimaiset kädet ja punainen iho. Hänellä on yliluonnollisia voimia ja hän voi muuttaa ulkonäköään, kuten kerran muuttui isoksi punaiseksi Oktiksi joka on Pipan lempilelu. Sen oikeaa nimeä ei koskaan sanota, koska hän on niin julma, että nimen sanominenkin on tarpeeksi kamalaa.

**Prinsessa Hyffe** *(Princess Morbucks)* on Tehotyttöjen ikäinen tyttö. Hän on todellinen nirppanokka. Hänen isänsä on todella rikas ja Prinsessa saa kaiken haluamansa. Hän tuli pahaksi, koska Tehotytöt eivät huolineet häntä tiimiinsä. Hän yrittääkin tulla osaksi Tehotyttöjä, mutta epäonnistuu lähes poikkeuksetta.

Ääninäyttelijät
---------------

### Englanninkieliset

|  |  |  |
| --- | --- | --- |
|  Cathy Cavadini  | … |  Papu
  |
|  Tara Charendoff  | … |  Pipa
  |
|  Elizabeth Daily  | … |  Poppana
  |
|  Tom Kane  | … |  professori Utonium, Se, puhuva koira
  |
|  Tom Kenny  | … |  Kertoja, pormestari, Mitch Mitchelson, Snake, Lenny Baxter
  |
|  Jennifer Martin  | … |  neiti Bellum
  |
|  Jennifer Hale  | … |  neiti Keane, Prinsessa Hyffe, Sedusa
  |
|  Roger Jackson  | … |  Mojo Jojo, Ropa
  |
|  Jim Cummings  | … |  Pasi Lunkki
  |
|  Jeff Glen Bennett  | … |  Ässä, Pömpeli, Nökö, Major Man, Harold Smith, Mike Bricowski, professori Dick Hardley
  |
|  Rob Paulsen  | … |  Rapa, Ripa, Doot Da Doot Da Doo Doos, Hota Wata, Killa Drilla, Blah-Blah Blah-Blah
  |
|  Chuck McCann  | … |  Ameebaveljekset
  |
|  Kevin M. Richardson  | … |  The Boogie Man, lakimies monsteri, Lie, Rocko Socko
  |
|  Dee Bradley Baker  | … |  Elmer Sglue, Steve the Monster, linja-autokuljettaja
  |
|  Kath Soucie  | … |  Maryanne Smith, Julie Smith
  |
|  Christine Cavanaugh  | … |  Bud Smith
  |
|  Greg Eagles  | … |  Nukkumatti
  |
|  Kimberly Brooks  | … |  Joey
  |
|  Grey DeLisle  | … |  Jenny, Betty, Gabby Baloni
  |
|  Clancy Brown  | … |  Mascumax
  |
|  Frank Welker  | … |  Bullet
  |
|  Daran Norris  | … |  Derek, tarjoilija
  |
|  James Arnold Taylor  | … |  Brian Larsen, sivuäänet
  |
|  Maurice LaMarche  | … |  Poliisi
  |

### Suomenkieliset

|  |  |  |
| --- | --- | --- |
|  Mirjami Heikkinen  | … |  Papu, sivuäänet 
  |
|  Annituuli Kasurinen  | … |  Pipa, Juuli Mälsä, sivuäänet 
  |
|  Kiti Kokkonen  | … |  Poppana, sivuäänet 
  |
|  Timo Tuominen  | … |  Professori Utonium, Ässä, sivuäänet 
  |
|  Rauno Ahonen  | … |  Mojo Jojo, Poju Mälsä, Nökö, sivuäänet 
  |
|  Jukka Rasila  | … |  Se, Pasi Lunkki, Arturo, puhuva koira, Ameebaveli, linja-autonkulettaja, Lenny Baxter, sivuäänet 
  |
|  Markus Bäckman  | … |  Pömpeli, Ameebaveli, Stanley Kuppi, Parsakaalien johtaja, Mahtimies, sivuäänet 
  |
|  Henna Haverinen  | … |  Prinsessa Hyffe
  |
|  Antti Pääkkönen  | … |  Kertoja, Pormestari, Snake, Harold Mälsä, sivuäänet 
  |
|  Annamari Metsävainio  | … |  Neiti Bellum, neiti Misu, Marian Mälsä, sivuäänet 
  |

Vastaanotto ja arvostelu
------------------------

Wizard Magazine listasi vuonna 2001 Tehotytöt sijalle 10 laatimassaan kautta aikain sadan parhaan animaatiosarjan listalla.

Tammikuussa 2009 IGN-sivuston laatiman sadan parhaan animaatiosarjan listan mukaan Tehotytöt oli sijalla 42.

Lähteet
-------

1. ↑  nelonen 7.00 Jackie Chan seikkailee... *Helsingin Sanomat*.  10.10.2003.  "7.25 Tehotytöt. Tuusville tärviöllä." Viitattu 5.12.2023.
2. ↑  Wizard Magazine's Top 100 cartoons list *listal.com*.  2001.  Arkistoitu 3.9.2020. Viitattu 30.6.2009. (englanniksi)
3. ↑  TOP 100 Animated Series (Arkistoitu – Internet Archive) *IGN* Tammikuu 2009 Viitattu 30.6.2009 (englanniksi)

Tehotytöt

|  |  |
| --- | --- |
| Hahmot | Papu • Pipa • Poppana • Muut hahmot |
| Elokuva | Powerpuff Girls – elokuva |
| Jaksot | Luettelo Tehotyttöjen jaksoista |
| Videopelit | Paint the Townsville Green • Mojo's Pet Project • Mojo Jojo A-Go-Go • Chemical X-Traction • Relish Rampage • Bad Mojo Jojo • Him and Seek • Battle Him! |
| Muuta | Craig McCracken • Cathy Cavadini • Tara Charendoff •  E.G. Daily • Demashita! Powerpuff Girls Z |